|  |  |  |  |
| --- | --- | --- | --- |
| МЭР  ГОРОДА НИЖНЕКАМСКА  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  ТҮБӘН КАМА ШӘҺӘРЕ  МЭРЫ  Төзүчеләр пр., 12 нче йорт, Түбән Кама шәһәре, 423570 |
| **ПОСТАНОВЛЕНИЕ**  № 25 | | **КАРАР**  7-нче октябрь 2019 ел | |

«Татнефть» ГАҖ шин комплексы объектларын «Түбән Кама ТЭЦ» ҖЧҖнән җылылык белән тәэмин итү челтәре» объекты буенча территорияне планлаштыру һәм межалау проектларын карау буенча җәмәгать тыңлавы билгеләү турында

Россия Федерациясе Шәһәр төзелеше кодексының 46 статьясы нигезендә, Түбән Кама шәһәр Советының «Татарстан Республикасы Түбән Кама шәһәре муниципаль берәмлегендә җәмәгать тыңлавын оештыру һәм үткәрү тәртибе турында» 2006 елның 13 октябрендәге 24-нче номерлы карарына, Түбән Кама шәһәре муниципаль берәмлеге Уставына таянып, карар бирәм:

1. «Татнефть» ГАҖ шин комплексы объектларын «Түбән Кама ТЭЦ» ҖЧҖнән җылылык белән тәэмин итү челтәре» объекты буенча территорияне планлаштыру проектын һәм межалау проектын карау буенча җәмәгать тыңлавы билгеләргә.

2. Җәмәгать тыңлавы үткәрү буенча комиссия составын (кушымта) расларга.

3. Билгеләргә:

3.1. җәмәгать тыңлавын оештыручы – җәмәгать тыңлавын үткәрү комиссиясе;

3.2. проект экспозициясен ачу урыны – Түбән Кама муниципаль районының күпфункцияле үзәге (алга таба – КФҮ), түбәндәге адрес буенча: Түбән Кама шәһәре, Мәктәп бульвары ур., 2а йорт, 1-нче кат холл;

3.3. проект экспозициясен ачу датасы – 2019 елның 8 октябре;

3.4. проект экспозициясен уздыру вакыты – 2019 елның 8 октябреннән 2019 елның 8 ноябренә кадәр;

3.5. Түбән Кама муниципаль районының КФҮ эше режимы нигезендә, проект экспозициясенә бару мөмкин булган көн һәм сәгатьләр (дүшәмбе, чәршәмбе, пәнҗешәмбе, шимбә: 08:00 дән 18:00 гә кадәр; сишәмбе: 08:00 дән 20:00 гә кадәр; җомга: 07:00 дән 17:00 гә кадәр; якшәмбе: 08:00 дән 17:00 гә кадәр);

3.6. җәмәгать тыңлавын уздыру вакыты – 2019 елның 8 ноябре 10: 30;

3.7. үткәрү урыны – Түбән Кама муниципаль районының КФҮ, түбәндәге адрес буенча – Түбән Кама шәһәре, Мәктәп бульвары ур., 2а йорт, утырышлар залы;

3.8. проект – тәкъдимнәр һәм искәрмәләр проектка кагылышлы ачык тыңлауларда катнашучылар тарафыннан тәкъдимнәр һәм искәрмәләр кертү тәртибе, сроклары һәм формасы 5.1 статьяның 12 нче өлеше нигезендә узган тыңлауда катнашучылардан кабул ителә. Шулай ук, 3.2, 3.4, 2.5. пунктлары нигезендә, проект экспозициясенә килүчеләрне исәпкә алу кенәгәсендә (журналда)язма рәвештә яисә телдән идентификацияләү.

4. Татарстан Республикасы Түбән Кама муниципаль районы Советының җәмәгатьчелек һәм массакүләм мәгълүмат чаралары белән элемтә бүлегенә 2019 елның 8 октябренә кадәр әлеге карарны массакүләм мәгълүмат чараларында һәм Түбән Кама муниципаль районының рәсми сайтында бастырып чыгаруны тәэмин итәргә.

5. Халык тыңлавын үткәрү буенча комиссияләр:

5.1. Түбән Кама муниципаль районы КФҮнең мәгълүмат стендында җәмәгать тыңлавы уздыру турында хәбәр итү, проект һәм мәгълүмати материалларны 2019 елның 8 октябренә кадәр урнаштырырга;

5.2. проект экспозициясен уздыруны һәм экспозициягә килүчеләргә консультация бирүне, ачык тыңлауларда катнашучылар җыелышын уздыруны, беркетмә рәсмиләштерүне һәм ачык тыңлау үткәрүне тәэмин итәргә;

5.3. билгеләнгән тәртип нигезендә һәм әлеге карар белән билгеләнгән срокларда җәмәгать тыңлавы әзерләү һәм үткәрү;

5.4. Җәмәгать тыңлавы нәтиҗәләрен массакүләм мәгълүмат чараларында һәм Түбән Кама муниципаль районының рәсми сайтында, КФҮнең мәгълүмат стендында бастырып чыгаруны тәэмин итәргә.

6. Әлеге карарның үтәлешен тикшереп торуны җәмәгать тыңлавы үткәрү комиссиясенә йөкләргә.

А.Р. Метшин

Түбән Кама шәһәре Мэрының

2019 елның 7-нче октябрь

25-нче карарына

кушымта

Татарстан Республикасы Түбән Кама шәһәрендә

территорияләрне планлаштыру һәм межалау проектларын карау буенча җәмәгать тыңлавы үткәрү комиссиясе составы

|  |  |  |
| --- | --- | --- |
| Әхмәдиева А.Г. | - | Татарстан Республикасы Түбән Кама муниципаль районы Башкарма комитетының төзелеш һәм архитектура идарәсе башлыгы вазыйфаларын башкаручы, комиссия рәисе; |
| Мингалиева А.Р. | - | Татарстан Республикасы Түбән Кама муниципаль районы Башкарма комитетының Җир һәм мөлкәт мөнәсәбәтләре идарәсе башлыгы, комиссия рәисе урынбасары. |
| Комиссия әгъзалары: | |  |
| Баландин Д.И. | - | Түбән Кама шәһәре Башкарма комитеты җитәкчесе; |
| Сираҗетдинов Э.Р. | - | Татарстан Республикасы Түбән Кама муниципаль районы архитекторы; |
| Салаватов А.Р. | - | экологик, технологик һәм атом күзәтчелеге буенча федераль хезмәтнең Идел буе идарәсенең Түбән Кама территориаль бүлеге җитәкчесе (килешү буенча); |
| Мостафин Р.Р. | - | Татарстан Республикасы Түбән Кама муниципаль районы Башкарма комитетының төзелеш һәм архитектура идарәсе башлыгы урынбасары |